Barnasants homenatjarà Ovidi Montllor este divendres a Sagunt
20 d’abril 2023

![](/media/mwpmit5o/c.jpg?width=345&height=522&mode=max)

El projecte cultural Barnasants oferirà este divendres, 21 d'abril, a les 20.30 hores un homenatge de 90 minuts a Ovidi Montllor amb música en valencià dirigida a tots els públics en el Centre Cultural Mario Monreal de Sagunt. Esta activitat està organitzada pel departament de Cultura, dins de la seua programació de primavera.

Fa 28 anys que l'artista alcoià Ovidi Montllor ja no està entre nosaltres, però va llegar un repertori de cançons que la nova fornada de cantautors i cantautores nascudes després de l'any 1975 han fet seues, ja siga versionant en viu i en directe alguns dels seus temes més emblemàtics, ja siga reconeixent l'herència i la inspiració que els treballs discogràfics d'Ovidi han suposat per a autors com Cesk Freixas, Xiomara Abello, Gem, Àlex Blat, Pau Alabajos o Meritxell Gené, que pujaran a l'escenari este dissabte sol amb les seues guitarres i les seues veus per retre homenatge a un dels exponents fonamentals de la Cançó.

El projecte cultural Barnasants Cançó d'Autor va nàixer amb l'objectiu de donar impuls a la cançó d'autor, d'encarnar l'esperit i els valors que va representar el moviment de la nova cançó, de donar-la a conéixer als més jóvens de manera que constituïsca un pont de comunicació amb les generacions anteriors i fomentar la seua transmissió i escolta.

Les entrades, que tenen un cost de 7 euros, es poden adquirir en: [https://www.servientradas.com/espectaculo/AYUNTAMIENTO\_DE\_SAGUNTO/3/homenatge-a-ovidi-montllor.html](https://www.servientradas.com/espectaculo/AYUNTAMIENTO_DE_SAGUNTO/3/homenatge-a-ovidi-montllor.html)

*   [](http://www.facebook.com/sharer.php?u=https://aytosagunto.es/va/actualitat/barnasants-homenatjara-ovidi-montllor-este-divendres-a-sagunt/ "Facebook")
*   [](http://twitter.com/share?url=https://aytosagunto.es/va/actualitat/barnasants-homenatjara-ovidi-montllor-este-divendres-a-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/barnasants-homenatjara-ovidi-montllor-este-divendres-a-sagunt/ "Linked In")
*   [](mailto:?body=https://aytosagunto.es/va/actualitat/barnasants-homenatjara-ovidi-montllor-este-divendres-a-sagunt/)